ΓΡΑΠΤΗ ΕΡΩΤΗΣΗ E-1947/02

υποβολή: Mihail Papayannakis (GUE/NGL) προς την Επιτροπή

(3 Ιουλίου 2002)

Θέμα: Κρούσματα καταστολής συνδικαλιστικών κινημάτων

Όπως προκύπτει από πρόσφατη Έκθεση της Διεθνούς Συνομοσπονδίας Ελευθέρων Συνδικάτων (CISL), διαπιστώνεται ανησυχητική αύξηση των κρουσμάτων καταστολής συνδικαλιστικών κινημάτων σε ολόκληρο τον κόσμο, καθώς και επέκταση του φαινομένου των διώξεων κατά συνδικαλιστών, άρνηση αναγνώρισης συνδικάτων ή διαπραγμάτευσης με αυτά, απολύσεις, φυλακίσεις, ακόμα και φυσική εξόντωση συνδικαλιστών. Σύμφωνα με στοιχεία της Έκθεσης περιστέλλονται τα συνδικαλιστικά δικαιώματα τόσο σε μια σειράποψήφιων χωρών (Βουλγαρία, Τσεχία, Λετονία, Πολωνία, Ρουμανία) όσο και σε κοινοτικές χώρες (Ισπανία, Ηνωμένο Βασίλειο, Γερμανία).

Δεδομένου ότι, αφενός τα κριτήρια της Κοπεγχάγης προβλέπουν, ως απαραίτητη προϋπόθεση για τιςπό ένταξη χώρες, τον σεβασμό των θεμελιωδών δικαιωμάτων και, αφετέρου, ο Χάρτης των Θεμελιωδών Δικαιωμάτων — ειδικότερα το άρθρο 12 — ορίζει ότι κάθε πρόσωπο έχει δικαίωμα στην ελευθερία του συνέρχεσθαι ειρηνικώς καισ την ελευθερία του συναιτερίζεσθαι σε όλα τα επίπεδα, ιδίως στον πολιτικό και το συνδικαλιστικό τομέα, θα μπορούσε η Επιτροπή να με πληροφορήσει για το αν οιπό ένταξη χώρες τηρούν τα ανωτέρω κριτήρια και εάν και κατά πόσο διώκεται η συνδικαλιστική δράση στις εν λόγω χώρες· Ποιά είναι η κατάσταση που επικρατεί στις κοινοτικές χώρες καθώς στην έκθεση καταγράφονται αρνητικές επιδόσεις και σε μερικές εξ αυτών·

Απάντηση της κας Διαμαντοπούλου εξ ονόματος της Επιτροπής

(19 Αυγούστου 2002)

Η Ένωση αποτελείται από κράτη που έχουν κοινές αρχές, όπωςπενθυμίζει το άρθρο 6 παράγραφος 1 της συνθήκης της Ευρωπαϊκής Ένωσης (ΣΕΕ), τις αρχές της ελευθερίας, της δημοκρατίας, του σεβασμού των δικαιωμάτων του ανθρώπου και των θεμελιωδών ελευθεριών, καθώς και του κράτους δικαίου.

Η Ένωσηποχρεούται, σύμφωνα με το άρθρο 6 παράγραφος 2 της ΣΕΕ να σέβεται τα θεμελιώδη δικαιώματα, όπως κατοχυρώνονται από την Ευρωπαϊκή Σύμβαση για την Προστασία των Δικαιωμάτων του Ανθρώπου και των Θεμελιωδών Ελευθεριών και όπως απορρέουν από τις κοινές συνταγματικές παραδόσεις των κρατών μελών, όπως οι γενικές αρχές του κοινοτικού δικαίου. Το δικαίωμα του συνεταιρίζεσθαι είναι ένα από αυτά τα θεμελιώδη δικαιώματα. Επιπλέον, το άρθρο 12 του Χάρτη των Θεμελιωδών Δικαιωμάτων της Ένωσης εξασφαλίζει σε κάθε άτομο την ελευθερία του συνέρχεσθαι ειρηνικώς και την ελευθερία του συνεταιρίζεσθαι σε όλα τα επίπεδα, ιδίως στον πολιτικό και το συνδικαλιστικό τομέα, καθώς και στους τομείς που αναφέρονται στον πολίτη.

Βάσει της ισχύουσας κατάστασης στον τομέα του δικαίου, εναπόκειται στις εθνικές δικαστικές αρχές να επιβάλλουν ποινές στην περίπτωση προβολής των θεμελιωδών δικαιωμάτων, ιδίως των συνδικαλιστικών. Το Ευρωπαϊκό Δικαστήριο, με σταθερή νομολογία, είναι αρμόδιο να ελέγχει το σεβασμό των θεμελιωδών δικαιωμάτων από τις κοινοτικές νομοθετικές και εκτελεστικές αρχές, καθώς και από τα κράτη μέλη, μόνον σε ό,τι αφορά το πεδίο εφαρμογής του κοινοτικού δικαίου.

Στο πλαίσιο της διαδικασία της διεύρυνσης, οι τακτικές εκθέσεις παρουσιάζουν την κατάσταση που επικρατεί στιςποψήφιες χώρες όσον αφορά το σεβασμό των κριτηρίων της Κοπενχάγης και κυρίως των θεμελιωδών δικαιωμάτων.